CELEX: 32018R1531
Language: hr
Date: 2018-10-10 00:00:00
Title: Provedbena uredba Komisije (EU) 2018/1531 оd 10. listopada 2018. o razvrstavanju određene robe u kombiniranu nomenklaturu

15.10.2018   
               
               
                  HR
               
               
                  Službeni list Europske unije
               
               
                  L 257/7
               
            
         PROVEDBENA UREDBA KOMISIJE (EU) 2018/1531
         оd 10. listopada 2018.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:
         
                     (1)
                  
                  
                     Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
                  
               
                     (2)
                  
                  
                     Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
                  
               
                     (3)
                  
                  
                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).
                  
               
                     (4)
                  
                  
                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
                  
               
                     (5)
                  
                  
                     Mjere predviđene u ovoj Uredbi u skladu su s mišljenjem Odbora za carinski zakonik,
                  
               DONIJELA JE OVU UREDBU:
         
            Članak 1.
            Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
         
         
            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. listopada 2018.
            
               
                  Za Komisiju,
               
               
                  u ime predsjednika,
               
               Stephen QUEST
               
                  Glavni direktor
               
               
                  Glavna uprava za oporezivanje i carinsku uniju
               
            
         
         
            (1)  SL L 269, 10.10.2013., str. 1.
         
         
            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).
      
      
         
            PRILOG
            
                        Opis robe
                     
                     
                        Razvrstavanje
                        (oznaka KN)
                     
                     
                        Obrazloženje
                     
                  
                        (1)
                     
                     
                        (2)
                     
                     
                        (3)
                     
                  
                        Plosnat fleksibilan proizvod izrađen od plastične folije s mjehurićima zraka, okruglog oblika s promjerom od približno 305 cm.
                        Proizvod je namijenjen uporabi kao pokrov za bazen za plivanje ili bazen za djecu za održavanje optimalne temperature vode i čistoće bazena.
                        Vidjeti slike (*1).
                     
                     
                        3926 90 92 
                     
                     
                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 3926 , 3926 90  i 3926 90 92 .
                        Razvrstavanje proizvoda u tarifni broj 9506  kao dio ili pribor bazena za plivanje ili bazena za djecu isključeno je jer se ne može zaključiti da je proizvod isključivo ili ponajprije prikladan za upotrebu s bazenima za plivanje ili bazenima za djecu u smislu napomene 3 uz poglavlje 95. Štoviše, proizvod se ne može smatrati dijelom ili priborom bazena za plivanje ili bazena za djecu iz tarifnog broja 9506  zato što proizvod nije nužan za funkcioniranje bazena za plivanje ili bazena za djecu, ne prilagođuje te bazene za određenu funkciju, ne povećava opseg njihove funkcionalnosti niti omogućuje obavljanje posebnih funkcija povezanih s glavnom funkcijom koja je plivanje ili kupanje (vidjeti presudu Suda od 16. lipnja 2011., Unomedical, C-152/10, ECLI:EU:C:2011:402, točke 29 i 36). Bazen za plivanje ili za djecu ne može se upotrijebiti dok je prekriven.
                        Razvrstavanje proizvoda kao ploče, listove, filmove, folije i vrpce u tarifni broj 3920  ili 3921  isključeno je na temelju napomene 10 uz poglavlje 39 zato što je proizvod izrezan u okrugli oblik umjesto u pravokutnik ili neizrezan.
                        Proizvod se stoga razvrstava prema materijalu od kojeg je izrađen u oznaku KN 3926 90 92  kao ostali proizvodi od plastičnih masa izrađeni od folija.
                     
                  
               
            
               (*1)  Slike služe isključivo u informativne svrhe.